Kollár, Boris, predseda NR SR (2020-03-20):
Ďakujem. Vyhlasujem, že Národná rada Slovenskej republiky zvolila predsedov výborov Národnej rady tak, ako ich uviedol poverený overovateľ. Predseda výboru pre ľudské práva a národnostné menšiny zvolený nebol. Podľa schváleného volebného poriadku sa nová voľba predsedu tohto výboru vykoná najneskôr na druhý deň, v tomto prípade na ďalšej schôdzi Národnej rady. Prosím zvolených predsedov výborov, aby zaujali miesta určené pre predsedov výborov. Nasleduje pätnásty bod programu, ktorý je voľba ďalších členov Výboru Národnej rady Slovenskej republiky pre európske záležitosti a voľba náhradných členov tohto výboru . Prosím kolegov, ktorí zaujmú svoje miesta, aby si nezabudli hlasovacie karty so sebou. (Ruch v sále.) Nasleduje 15. bod programu, ktorý je voľba ďalších členov Výboru Národnej rady Slovenskej republiky pre európske záležitosti a voľba náhradných členov tohto výboru, ako už bolo povedané, podľa príslušných ustanovení zákona o rokovacom poriadku sa členovia výboru pre európskej záležitosti volia na základe princípu pomerného zastúpenia politických strán a politických hnutí, za ktoré boli poslanci zvolení. Ďalej zákon ustanovuje, že za každého člena tohto výboru Národná rada volí náhradného člena výboru. Návrh ma parlamentnú tlač č. 12 a bol vypracovaný na základe návrhov jednotlivých poslaneckých klubov. Otváram rozpravu k tomuto bode (bodu, pozn. red.) programu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Ak nie, vyhlasujem rozpravu o tomto bode programu za skončenú. Pristúpime k hlasovaniu o návrhu na voľbu ďalších členov výboru pre európske záležitosti a náhradných členov tohto výboru, ako je uvedený v tlači 12. Prosím, prezentujme sa a hlasujme. (Hlasovanie.) Prítomných poslancov 129, za 129. Konštatujem, že Národná rada Slovenskej republiky, zvolila ďalších členov Výboru Národnej rady Slovenskej republiky pre európske záležitosti a zvolila tiež náhradných členov tohto výboru. Nasleduje šestnásty bod programu, ktorým je voľba ďalších členov výborov Národnej rady Slovenskej republiky . Návrh je pod tlačou číslo 13. Otváram rozpravu k tomuto bodu programu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť do rozpravy ústne. Ak nie, vyhlasujem rozpravu o tomto bode programu za skončenú. Pristúpime k hlasovaniu o voľbe ďalších členov výborov Národnej rady Slovenskej republiky, ako je to uvedené v tlači 13. Prosím, prezentujme sa a hlasujeme. (Hlasovanie.) Prítomných 132, za 131, nehlasoval 1. Konštatujem, že Národná rada zvolila ďalších členov výborov Národnej rady. Pristúpime k ďalšiemu bodu programu, ktorým je zriadenie osobitných kontrolných výborov Národnej rady Slovenskej republiky, a to na kontrolu činnosti Národného bezpečnostného úradu, na kontrolu činnosti Slovenskej informačnej služby a na kontrolu činnosti Vojenského spravodajstva a určenie počtu členov týchto výborov. (Rokovanie o zriadení Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a určenie počtu členov týchto výborov , tlač 14.) Uvedené výbory sa zriaďujú v súlade s § 60 zákona o rokovacom poriadku Národnej rady a podľa príslušných zákonov, v ktorých je vymedzená ich pôsobnosť. Všetky tri osobitné kontrolné výbory majú mať zloženie podľa princípu pomerného zastúpenia členov poslaneckého klubu alebo poslaneckých klubov vzhľadom na určený počet členov osobitných kontrolných výborov. Materiál má parlamentnú tlač č. 14. Navrhuje sa, aby všetky uvedené osobitné kontrolné výbory mali počet členov 12. Otváram rozpravu k tomuto bodu programu. Pýtam sa, či sa niekto z poslancov hlási do rozpravy. Ak nie, vyhlasujem rozpravu o tomto bode programu za skončenú. Pristúpime k hlasovaniu. Budeme hlasovať o zriadení osobitných kontrolných výborov Národnej rady Slovenskej republiky a o určení počtu členov týchto výborov, ako je to uvedené v tlači 14. Prosím, prezentujme sa a hlasujme. (Hlasovanie.) Prítomných poslancov 134, za 134. Konštatujem, že Národná rada zriadila osobitné kontrolné výbory a určila počet ich členov. Podľa programu osemnástym bodom je zriadenie Výboru Národnej rady Slovenskej republiky na preskúmavanie rozhodnutí Národného bezpečnostného úradu . Výbor na preskúmavanie rozhodnutí Národného bezpečnostného úradu Národná rada zriaďuje podľa čl. 2 ústavného zákona č. 254/2006 Z. z., v ktorom je určené, že výbor má 11 členov vrátane jeho predsedu. Členovia výboru sa volia na základe princípu pomerného zastúpenia podľa počtu poslancov politických strán alebo politických hnutí zvolených v parlamentných voľbách. Materiál je pod tlačou č. 15. Otváram rozpravu o tomto bode programu. Pýtam sa, či sa niekto z poslancov hlási do rozpravy. Ak nie, vyhlasujem rozpravu o tomto bode programu za skončenú. Pristúpime k hlasovaniu o uznesení, ktorým Národná rada podľa uvedeného ústavného zákona zriaďuje Výbor Národnej rady Slovenskej republiky na preskúmavanie rozhodnutí Národného bezpečnostného úradu. Prosím, prezentujme sa a hlasujme. (Hlasovanie.) Prítomných poslancov 136, za 136. Konštatujem, že Národná rada zriadila Výbor Národnej rady Slovenskej republiky na preskúmavanie rozhodnutí Národného bezpečnostného úradu. Nasledujúcim bodom programu je voľba predsedov osobitných kontrolných výborov Národnej rady Slovenskej republiky . Návrhy na voľbu predsedov týchto výborov ste dostali ako tlač č. 16. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy sa prihlásil jeden poslanec. Pán poslanec Dostál, nech sa páči, máte slovo.